[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.12.2008

COM(2008) 859 végleges

A BIZOTTSÁG KÖZLEMÉNYE AZ EURÓ PAI PARLAMENTNEK ÉS A TANÁCSNAK

a többéves pénzügyi keret (2007–2013) felülvizsgálatáról

Javaslat:

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

a többéves pénzügyi keret (2007–2013) felülvizsgálatáról

A transzeurópai energiahálózati és szélessávú infrastruktúra-projektek finanszírozása az európai gazdasági fellendülés terve keretében

Ez a közlemény a többéves pénzügyi keretnek (a továbbiakban: pénzügyi keret) a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás (IKM) 21–23. pontjával összhangban történő felülvizsgálatára vonatkozó javaslatot tartalmazza.

Az IKM 21. pontja előírja, hogy előre nem látható körülmények esetén a Bizottság a saját források felső korlátjának érintetlenül hagyása mellett javasolhatja a pénzügyi keret felülvizsgálatát.

A 22. pont értelmében a költségvetési hatóság két ága az Európai Közösséget létrehozó szerződés 272. cikke (9) bekezdésének ötödik albekezdésében rögzített szavazási szabályokkal összhangban közösen határoz minden olyan esetben, amikor a pénzügyi keret felülvizsgálata az uniós GNI 0,03 %-nál kisebb mértékű. Az uniós GNI 0,03 %-át meghaladó mértékű felülvizsgálatot a költségvetési hatóság két ága közös határozattal fogadja el, ilyen esetekben a Tanács egyhangúlag határoz.

Az IKM 23. pontja számos olyan különleges feltételt vezet be, amelyet az intézményeknek tiszteletben kell tartaniuk:

1. Az intézmények megvizsgálják a felülvizsgálattal érintett fejezet alá tartozó programok kiadásainak átcsoportosítási lehetőségeit, különös tekintettel az előreláthatólag fel nem használt előirányzatokra. A cél az, hogy az érintett fejezetre meghatározott felső korláton belül abszolút értékben, illetve a tervezett új kiadás százalékában is jelentős összeg álljon rendelkezésre.

2. Az intézmények megvizsgálják annak a lehetőségét, hogy az egyik fejezet felső korlátjának növelését egy másik fejezet felső korlátjának csökkentésével egyenlítsék ki.

3. A pénzügyi keret kötelező kiadásainak felülvizsgálata nem vezethet a nem kötelező kiadásokra rendelkezésre álló összegek csökkenéséhez[1].

4. Minden felülvizsgálatnak biztosítania kell a kötelezettségvállalások és a kifizetések közötti megfelelő viszony fenntartását.

1. ELőRE NEM LÁTHATÓ KÖRÜLMÉNYEK MIATT FELLÉPő PÓTLÓLAGOS FINANSZÍROZÁSI IGÉNY

A Bizottság 2008. november 26-án átfogó javaslatot tett egy európai gazdasági fellendülési tervre, amelynek célja az Unió és a tagállamok rendelkezésére álló valamennyi eszköz felhasználása és koordinálása az európai gazdaságot a pénzügyi válság következtében fenyegető recesszió megállítása érdekében[2]. A pénzügyi világpiacok és –gazdaság ilyen méretű válsága előre nem látható körülménynek minősül a 2006. május 17-i intézményközi megállapodás[3] 21. pontja értelmében. A válság gyors, ambiciózus és célirányos intézkedéseket tesz szükségessé – az európai gazdasági fellendülés terve pedig éppen ilyeneket javasol.

A terv mintegy 200 milliárd eurónyi, azaz a GDP 1,5%-át kitevő összehangolt fiskális ösztönzőt irányoz elő, ebből körülbelül 170 milliárd eurót a tagállamok saját költségvetésükből biztosítanak, mintegy 30 milliárd eurónyi intézkedés pedig uniós szintű, az Unió költségvetéséből és az Európai Beruházási Banktól (EBB).

Az EU ezen ösztönzőhöz való hozzájárulásának részeként a terv az energiahálózatok összekapcsolása, valamint a szélessávú infrastruktúra javítására tesz javaslatot további 5 milliárd euró 2009-re és 2010-re történő mozgósítása révén. Az e területen végrehajtott beruházásoknak az alacsony szén-dioxid-kibocsátású gazdaság felé való jelentős strukturális elmozdulás részeként történő felgyorsítása mind azonnali, mind hosszantartó előnyöket hoz az Unió számára.

A Bizottság továbbra is teljes mértékben elkötelezett a 2006. május 17-i intézményközi megállapodásban rögzített költségvetési fegyelem iránt, mindazonáltal az eddig nem tapasztalt méretű gazdasági válságra tekintettel most azon, a pénzügyi keret felső korlátjai alatt fennmaradó összegek felhasználását javasolja, amelyeket egyébként nem költenének el.

2. ÁTCSOPORTOSÍTÁSI LEHETőSÉGEK AZ 1A. FEJEZET KIADÁSAINAK FELSő KORLÁTJA ALATT

A Bizottság az IKM 23. pontjával összhangban megvizsgálta a módosítással érintett fejezet alá tartozó programok kiadásai átcsoportosításának lehetőségeit, különös tekintettel az előreláthatólag fel nem használt előirányzatokra. Úgy tűnik, hogy valamennyi programot költségvetési keretükkel együtt fogadták el, így e szakaszban nincs lehetőség az éves felső korláton belül az egyes keretek számottevő átütemezésére vagy átcsoportosítására. Ezenfelül a javasolt felülvizsgálat célja az európai gazdasági fellendülési terv szemléletmódjával összhangban anélkül biztosítani pótlólagos eszközöket az alacsony szén-dioxid-kibocsátású gazdaság felé történő elmozduláshoz, hogy ez más, az 1a. fejezetből finanszírozott elsődleges prioritású programoktól vagy tevékenységektől vonna el forrást.

Az IKM 13. pontja előírja, hogy az intézmények biztosítsanak „elegendő mozgásteret” a felső korlát alatt. A legutóbbi pénzügyi programozás[4] alapján az 1a. fejezet felső korlátjai alatt rendelkezésre álló mozgástér a 2009-2013 évekre összesen 684 millió eurót tesz ki. A Bizottság az IKM 13. pontjára való tekintettel arra a következtetésre jutott, hogy az 1a. fejezet fennmaradó mozgásterei nem használhatók fel az európai gazdasági fellendülés tervében előirányzott pótlólagos tevékenységek finanszírozásához való hozzájárulásra.

3. LEHETőSÉG AZ EGYIK FELSő KORLÁT NÖVELÉSÉNEK EGY MÁSIK KORLÁT CSÖKKENTÉSE RÉVÉN VALÓ ELLENSÚLYOZÁSÁRA

A Bizottság úgy véli, hogy 5 000 millió EUR az 1a. fejezet (Versenyképesség a növekedésért és a foglalkoztatásért) rendelkezésére bocsátható a 2. fejezet (A természeti erőforrások megőrzése és kezelése) fennmaradó mozgástereinek felhasználásával.

A 2. fejezet rendelkezésére álló, vagy részére előirányzott fennmaradó mozgástér 2008-ban 3 600 millió EUR, 2009-ben pedig 3 850 millió EUR.

A 2009. évi számottevő mozgástér elsősorban az abban az évben keletkező célhoz kötött bevétel magas becsült szintjének (1 050 millió EUR), valamint a 2008-ról átvitt célhoz kötött bevétel magas szintjének (1 340 millió EUR) tudható be. Emellett magyarázatul szolgál a piaci kiadások igen alacsony szintje is.

Következésképpen a Bizottság azt javasolja, hogy az 1a. fejezet kötelezettségvállalási előirányzatainak éves felső korlátját növeljék 2009-ben 3 000 millió euróval, 2010-ben pedig 2 000 millió euróval. Ezt az emelést a 2. fejezet kötelezettségvállalási előirányzatai éves felső korlátjának 2008. évi 3 500 millió euróval, valamint 2009. évi 1 500 millió euróval való csökkentése ellensúlyozza.

E határozat nem érinti a közös agrárpolitika (KAP) szükséges kiadásainak finanszírozását. A 2. fejezet csökkentése tekintetében a Bizottság vállalja, hogy megtesz minden szükséges intézkedést annak biztosítására, hogy a KAP-kiadásokkal és azok finanszírozásával kapcsolatban hozott határozatokat, beleértve az állapotfelmérésről szóló megállapodást, betartják.

4. A KÖTELEZETTSÉGVÁLLALÁSOK ÉS KIFIZETÉSEK KÖZÖTTI MEGFELELő VISZONY FENNTARTÁSA

Az IKM 23. pontja azt is előírja, hogy minden felülvizsgálatnak biztosítania kell a kötelezettségvállalások és a kifizetések közötti megfelelő viszony fenntartását.

Az 1a. fejezet alá tartozó pótlólagos kötelezettségvállalások kifizetési profilja, valamint a 2. fejezethez kapcsolódó kifizetések megfelelő csökkenése alapján a kifizetési előirányzatok éves felső korlátját az alábbiak szerint kell módosítani:

Kifizetési előirányzatok összesen

(millió EUR, folyó árakon) | 2007 |2008 |2009 |2010 |2011 |2012 |2013 | 2007-2013 | | – jelenlegi, IKM szerinti felső korlát[5] | 122 190 |129 681 |123 858 |133 505 |133 452 |140 200 |142 408 | 925 294 | | – szükséges módosítás | 0 |-3 500 |-1 110 |1 070 |1 590 |1 450 |500 | 0 | | Összességében ez a módosítás költségvetési szempontból semleges.

5. A PÉNZÜGYI KERET JAVASOLT FELÜLVIZSGÁLATÁNAK ÁTTEKINTÉSE

Az alábbi táblázat összefoglalja a pénzügyi keret felső korlátainak javasolt változtatását. Valamennyi összeg folyó árakon szerepel.

Kötelezettségvállalási előirányzatok (millió EUR) | 2007 |2008 |2009 |2010 |2011 |2012 |2013 | 2007-2013 | |1a. fejezet – Versenyképesség a növekedésért és a foglalkoztatásért | 0 |0 |3 000 |2 000 |0 |0 |0 | 5 000 | |2. fejezet – A természeti erőforrások megőrzése és kezelése | 0 |-3 500 |-1 500 |0 |0 |0 |0 | -5 000 | |A kötelezettségvállalási előirányzatok változása összesen | 0 |-3 500 |1 500 |2 000 |0 |0 |0 |0 | |A kifizetési előirányzatok változása összesen | 0 |-3 500 |-1 110 |1 070 |1 590 |1 450 |500 |0 | | E változások az alábbi, folyó árakat tartalmazó pénzügyi keretet eredményezik.

A pénzügyi keret felülvizsgálatáról szóló hivatalos határozatnak az IKM-ben rögzített alaptáblázatra kell hivatkoznia, amely 2004. évi konstans árakat tartalmaz. Ezért a folyó értéken szereplő összegeket – az IKM 16. pontjával összhangban – a 2 %-os éves fix deflátor segítségével át kell konvertálni 2004. évi árakra.

AZ EURÓPAI GAZDASÁGI FELLENDÜLÉS TERVÉNEK MEGFELELőEN MÓDOSÍTOTT, A 2007-2013 KÖZÖTTI IDőSZAKRA VONATKOZÓ PÉNZÜGYI KERET

(millió EUR – folyó árakon)

[pic]

Javaslat:

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[6] és különösen annak 21. pontjára, 22. pontjának első és második albekezdésére és 23. pontjára,

tekintettel a Bizottság javaslatára[7],

mivel:

(1) A Bizottság 2008. november 26-án elfogadta az Európai Tanácsnak szóló, „Az európai gazdasági fellendülés terve” című közleményét[8], amelynek célja az Unió és a tagállamok rendelkezésére álló valamennyi eszköz felhasználása és koordinálása az európai gazdaságot a pénzügyi válság következtében fenyegető recesszió megállítása érdekében. A pénzügyi világpiacok és –gazdaság ilyen méretű válsága előre nem látható körülménynek minősül a 2006. május 17-i intézményközi megállapodás 21. pontja értelmében.

(2) A terv mintegy 200 milliárd eurónyi, azaz a GDP 1,5%-át kitevő összehangolt fiskális ösztönzőt irányoz elő, ebből körülbelül 170 milliárd eurót a tagállamok saját költségvetéséből finanszírozott intézkedések tesznek ki, mintegy 30 milliárd eurónyi intézkedés pedig uniós szintű, amelyet az Unió költségvetése és az Európai Beruházási Bank (EBB) finanszíroz.

(3) Az Európai Unió ezen ösztönzőhöz való hozzájárulásának részeként a terv az energiahálózatok összekapcsolása, valamint a szélessávú infrastruktúra javítására tesz javaslatot további 5 milliárd euró 2009-re és 2010-re történő mozgósítása révén. Az e területen végrehajtott beruházásoknak az alacsony szén-dioxid-kibocsátású gazdaság felé való jelentős strukturális elmozdulás részeként történő felgyorsítása mind azonnali, mind hosszantartó előnyöket hoz az Európai Unió számára.

(4) Az 1a. fejezet teljes felső korlátjának szükséges növelése kiegyenlíthető a 2. fejezet (A természeti erőforrások megőrzése és kezelése) 2008. és 2009. évi felső korlátjának csökkentésével.

(5) Annak érdekében, hogy a kötelezettségvállalások és a kifizetések egyensúlyát megőrizzék, a kifizetési előirányzatok éves felső korlátját módosítani kell.

(6) A költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás I. mellékletét ennek megfelelően módosítani kell,

A KÖVETKEZŐKÉPPEN HATÁROZOTT:

Egyetlen cikk

A költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás I. melléklete helyébe e határozat melléklete lép.

Kelt Brüsszelben,

az Európai Parlament részéről a Tanács részéről

az elnök az elnök

MELLÉKLET

A 2007–2013 KÖZÖTTI IDŐSZAKRA VONATKOZÓ (felülvizsgált) PÉNZÜGYI KERET

[pic]

[1] E javaslat esetében ez a feltétel nem alkalmazandó.

[2] COM(2008) 800 végleges.

[3] Az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás (HL C 139., 2006.6.14., 1. o.).

[4] SEC(2008) 514, 2008. május.

[5] HL L 128., 2008.5.16., 8. és 9.o.

[6] HL C 139., 2006.6.14., 1. o.

[7] COM(2008)….

[8] COM(2008) 800 végleges.